સાબરકાંઠા તથા અરવલ્લી જિલ્લામાં ૬ બાઇક ચોરીઓના ગુનામાં તેમજ રાજસ્થાનના ડુંગરપુર જિલ્લાના કોતવાલી પોલીસ સ્ટેશનના હત્યાના ગુનામાં સંડોવાયેલ માથાભારે શખ્સને જિલ્લા લોકલ ક્રાઇમ બ્રાન્ચની ટીમે બુધવારે બાતમી આધારે વોચ ગોઠવી વિજયનગરમાંથી ઝડપી લીધો હતો. આ અંગે એલસીબીના સૂત્રો દ્વારા પ્રાપ્ત થયેલ વિગત અનુસાર સાબરકાંઠા જિલ્લામાં છેલ્લા કેટલાક સમયથી બાઇક ચોરીઓની ઘટના વધતા તેને અંકુશમાં લેવા તેમજ વાહન ટોળકીને ઝબ્બે કરવા જિલ્લા પોલીસ અધિક્ષક સૌરભસિંઘે લોકલ ક્રાઇમ બ્રાન્ચની ટીમને સૂચનાઓ આપી હતી.